Balsošanā apstiprinātajā 2015. gada budžetā maksājumu apropriāciju summa 2007.–2013. gada programmām bija EUR 5890 miljoni. Turklāt pieejamie piešķirtie ieņēmumi (pārnesti no 2014. gada vai saņemti gada laikā) bija EUR 310,0 miljoni. Gada sākumā maksājumu apropriācijas tika samazinātas par EUR 4 miljoniem, lai tādējādi apmierinātu neatliekamas vajadzības, kas saistītas ar lauksaimniecības un lauku attīstības koordinēšanu un stratēģiju. Gada gaitā budžeta izpildes uzraudzība un dalībvalstu iesniegto prognožu analīze atklāja, ka vajadzīgi papildu līdzekļi. Šī papildu vajadzība daļēji tika segta ar pārvietojumu no 2014.–2020. gada tehniskās palīdzības pozīcijas (EUR 2,1 miljons), piešķirtajiem ieņēmumiem (EUR 287,3 miljoni) un gada beigu pārvietojumu (EUR 288,5 miljoni). Pieejamā maksājumu apropriāciju kopsumma 2015. gadā bija EUR 6487 miljoni. No šīs summas EUR 22,7 miljoni piešķirto ieņēmumu tika automātiski pārnesti uz 2016. gadu.

8. tabulā parādīts 2015. gadā tehniskajai palīdzībai pieejamo saistību apropriāciju izlietojums. Lielākoties tās attiecas uz Eiropas Lauku attīstības tīklu.



8. tabula

Tehniskā palīdzība — Saistību apropriāciju izpilde Budžeta postenis: 05.046002 (EUR) Apraksts Saistību summa Eiropas Lauku attīstības tīkls 5 199 163 Eiropas Inovācijas partnerība 2 567 966 Informācijas tehnoloģijas 2 381 032 Eiropas [Lauku attīstības] novērtēšanas tīkls 1 845 650 Organizētie pasākumi 366 780 Revīzija un kontrole 159 900 Kopā 12 520 491

3.2.Maksājumu apropriāciju izpilde

3.2.1.ELFLA lauku attīstības programmas

2007.–2013. gada plānošanas periodā tika izpildītas visas budžetā pieejamās maksājumu apropriācijas (EUR 5890 miljoni), izņemot EUR 4 miljonus, kas tika pārvietoti gada sākumā. Ar tehniskās palīdzības apropriācijām, piešķirtajiem ieņēmumiem un gada beigu pārvietojumu tika izdarīti papildu maksājumi EUR 577,9 miljonu apmērā. 2015. gada beigās kopējā summa, kas samaksāta par ELFLA programmām 2007.–2013. gadam, bija EUR 6464 miljoni. Tomēr 2015. gada beigās bija radies EUR 223 miljonu liels neizpildīto maksājumu apjoms, kas bija jāsamaksā 2016. gada sākumā, izmantojot 2016. gada maksājumu apropriācijas. Ievērojama daļa šā apjoma bija paredzēta 2016. gada budžetā.

2014.–2020. gada plānošanas periodā tika izmantotas visas maksājumu apropriācijas (EUR 5252 miljoni), no kurām EUR 1945 miljonus izlietoja priekšfinansēšanai. 2015. gada beigās bija radies EUR 462 miljonu liels neizpildīto maksājumu apjoms. To samaksāja 2016. gada sākumā no 2016. gada maksājumu apropriācijām. 2016. gada budžetā bija paredzēta ievērojama daļa no šā apjoma.



9. tabulā parādīts 2015. gada maksājumu sadalījums pa deklarēšanas periodiem.

9. tabula

2015. gada maksājumi par ELFLA lauku attīstības programmām (EUR miljonos) 2007-2013 2014-2020 Postenis 05.040501 Postenis 05.046001 Maksājumu pieprasījumu atmaksāšana pirms 2014. g. IV cet. 2,08 - Maksājumu pieprasījumu atmaksāšana par 2014. g. IV cet. 3985,15 818,18 Maksājumu pieprasījumu atmaksāšana par 2015. g. I cet. 1045,92 810,43 Maksājumu pieprasījumu atmaksāšana par 2015. g. II cet. 809,27 1280,04 Maksājumu pieprasījumu atmaksāšana par 2015.g. III cet. 621,87 398,30 Priekšfinansējums (2014–2020) 0,00 1945,25 Kopā 2015. gadā 6464,30 5252,19

Turpmāk attēlā redzams maksājumu apropriāciju ikmēneša izlietojums gada gaitā (no 2015. gada janvāra līdz decembrim).

1. attēls

10.a un 10.b tabulā parādīts Komisijas izmaksāto summu sadalījums pa dalībvalstīm un pa deklarēšanas periodiem 2015. budžeta gadā.

10.a tabula